කොළඹ සහ විවිධ පළාත් රැසක රුපියල් කෝටි ගණනක් වටිනා ඉඩම් මෙසේ ව්‍යාජ ලෙස විකුණා ඇතැයි රහස් පොලිසිය අනාවරණය කරගෙන තිබේ.හොරට ඉඩම් විකිණීමේ චෝදනා මත අත්අඩංගුවට ගත් පිරිස අතර ඉඩම් වෙන්දේසිකරුවෝද වෙති.ව්‍යාජ ලෙස ලියූ ඔප්පුවලට රැවටී ඉඩම් මිලදී ගත් අය අතර කෝටිපති ව්‍යාපාරිකයෝ, නීතිඥවරු සහ විදේශ රටවල සිට පැමිණි අයද සිටිති.රටේ ප්‍රසිද්ධ නීතිඥවරයකුගේ පුතෙක් ද මේ ඉඩම් ජාවාරම්කරුවන්ට රැවටී රුපියල් කෝටි ගණනක් ගෙවා ඉඩම් මිලට ගත් බවද හෙළිවී තිබේ.නුගේගොඩ ප්‍රදේශයේ ඉඩමක් ව්‍යාජ ලෙස රුපියල් කෝටි 26කට විකුණා ඇති බවද අනාවරණය වී තිබේ.මේ ජාවාරම්කරුවන් රජයේ හිස් ඉඩම්, එතෙර ජීවත්වන අයගේ ඉඩම්, නිසි ආරක්ෂාවක් නැති ඉඩම් සහ දෙවරක් විකිණූ ඉඩම් මෙසේ ව්‍යාජ ලෙස විකුණා ඇති බව රහස් පොලිසිය කියයි.රහස් පොලිසිය පවසන අන්දමට මේ ව්‍යාජ ඉඩම් ගනුදෙනුවලට ඉඩම් ලියාපදිංචි කිරීමේ කාර්යාලවල සේවකයන්ද සම්බන්ධ වී ඇතැයි හෙළිවේ.ඉඩම් විශාල ප්‍රමාණයකට අයත් ඔප්පු සහිත ලිපිගොනු ද අතුරුදන් වී තිබේ.